ועדת הכספים, כנסת 20, פרוטוקול מספר 798, 2017-08-06 11:20

משה גפני: אני פותח את ישיבת ועדת כספים.

משה גפני: על סדר-היום: תקנות המקרקעין (אגרות) (תיקון), התשע"ז-2017, בקשה לדיון מחדש.

משה גפני: מישהו נמצא פה על תקנות המקרקעין?

מיקי רוזנטל: מה זה היה, תזכיר לי?

מיקי לוי: האגרות.

מיקי לוי: מ-2, 3, 4, 5 הגיעו לכמה מאות.

<רוסלאן עותמאן: אני ממשרד המשפטים.

<שלומי הייזלר: אני מנהל אגף רישום והסדר מקרקעין, משרד המשפטים.

<מאיר מסיקה: אני ממטה הדיור.

משה גפני: דיבר איתי גיל ברינגר, היועץ של שרת המשפטים.

משה גפני: זה אגרות שנוגעות למשרד המשפטים.

משה גפני: אנחנו הרי שינינו דברים בדיון על אגרות מקרקעין.

משה גפני: התקשר אלי גיל ברינגר, אחרי שהורדנו את הסעיף שנקרא סעיף הסל.

משה גפני: היה סעיף סל משנות ה-50.

משה גפני: בסעיף הסל בעצם אנחנו מאפשרים למשרד לקבוע אגרות מבלי שאנחנו יודעים עליהן.

משה גפני: זאת אומרת, אגרות שיכול להיות שצריך אותן ויכול להיות שלא צריך אותן.

משה גפני: במקרים רבים צריך אותן.

משה גפני: הוא ביקש שאני אבטל את הביטול שלנו על סעיף הסל, אי-אפשר כך לעבוד.

משה גפני: אמרתי לו שאם יש לכם בעיה כתוצאה מביטול סעיף הסל ויש לכם אגרות שאתם סבורים שצריך לממן אותם, אז תביאו אותן לפה.

משה גפני: תמונת המצב היא כזאת, שזה התחיל עם שתי אגרות ועבר לעשרות והמשיך למאות ועבר לאלפים.

משה גפני: תמונת המצב היא שאנחנו מדברים על כמות עצומה של אגרות.

משה גפני: יכול להיות שפעם זה היה נכון.

משה גפני: המדינה היתה בנויה אחרת, המשרדים היו בנויים אחרת, ועדת הכספים היתה בנויה אחרת, הכול היה בנוי אחרת.

משה גפני: היום יש שקיפות.

משה גפני: יש מצב שאדם מגיע אליכם למשרד ורוצה לעשות עברה מסניף לסניף, שעל זה דיברנו.

משה גפני: אבל, אפילו אם הוא רוצה דבר מאוד איזוטרי פשוט שאין לו שום ערך, פתאום הסניף הזה החליט שהוא צריך לשלם 275 שקלים.

משה גפני: אם הוא הולך למקום אחר, אז הוא צריך לשלם 120 שקלים.

משה גפני: אנחנו לא יכולים להסכים לדבר הזה, לא יכולים.

משה גפני: אלא אם כן יתברר באמת בסוף שאין ברירה וצריך לראות מה עושים עם זה.

משה גפני: אבל מה אני אגיד לציבור?

משה גפני: מה אנחנו נגיד לציבור, שאנחנו פתאום אישרנו עשרות, מאות ואלפים?

משה גפני: אני אפילו לא יודע כמה.

משה גפני: אתם רוצים, תביאו רשימה.

משה גפני: אם הרשימה תהיה הגיונית, נאשר אותה.

משה גפני: דרך אגב, מה שאצלי מדליק נורה אדומה זה שהבלגאן אצלכם הוא גדול מאוד.

משה גפני: הרי ישבו כאן בוועדה.

משה גפני: אם באים ואומרים שיש שתי אגרות שצריך לראות אותן ופתאום זה מגיע לכזאת כמות גדולה, מבחינתי זה דבר נורא.

משה גפני: אם אני אזרח ואני הולך למשרדים שלכם ופתאום מחייבים אותי לשלם הרבה כסף.

משה גפני: אני חושב שזה דבר לא נכון.

משה גפני: אני לא חושב שתצליח לשכנע את חברי הוועדה.

מיקי רוזנטל: בוא נצביע.

משה גפני: לא, אני לא הולך בכוח איתם.

מיקי לוי: אני רוצה דוגמה מרגיזה לא בנושא מקרקעין שהגיעה לשולחני בקשר לחסרי ישע.

מיקי לוי: אותו אפוטרופוס של חסר ישע, הבן, הבת, מחויב על-פי החוק להכין דוח כספי ולאשר אותו אצל רואה חשבון מטעם משרד המשפטים.

מיקי לוי: עד כאן מצוין וזה עולה 650 שקלים.

מיקי לוי: בסדר גמור, ראוי.

מיקי רוזנטל: לא ראוי כי הם לא בדקו.

מיקי רוזנטל: הם לא בדקו את הדוחות והם שמו אותם אחד על השני.

מיקי רוזנטל: עשר שנים הגשתי דוחות כאלה ואף אחד לא פתח אותם.

מיקי לוי: מיקי, תקשיב.

מיקי לוי: אבל אחר-כך זה הולך למשרד המשפטים ואישור של הדוח על-ידי משרד המשפטים עולה 1,160 שקלים, כמעט כפול ממה שרואה החשבון נתן.

מיקי לוי: אני שואל: למה?

משה גפני: זה לא הנושא שלנו.

מיקי לוי: עכשיו אני מהרהר סתם על זה.

מיקי לוי: הגענו למאות וזה לא מסתדר.

משה גפני: אני רוצה להגיע בהידברות איתכם ואני רוצה להגיע לפתרון.

משה גפני: אני לא רוצה לריב עם גיל ברינגר ולא עם שרת המשפטים, אף על פי ששרת המשפטים לא בעניין הזה.

משה גפני: אני רוצה ללכת איתכם לפתרון.

משה גפני: להחזיר את סעיף הסל, בגלל שכך זה היה בשנות החמישים, זה לא ילך פה.

משה גפני: אני לא רואה אותי מצביע בעד החזרת סעיף הסל.

מיקי לוי: אנחנו נצביע נגד.

משה גפני: אז צריך למצוא פתרון.

משה גפני: אנחנו נלך לקראתם אבל תצטרכו לעשות סדר אצלכם ולהביא רשימה.

מיקי רוזנטל: זה לא יכול להיות גורף.

<שלומי הייזלר: תודה.

<שלומי הייזלר: אנחנו הגשנו רשימה.

משה גפני: זה לא מספיק.

<שלומי הייזלר: אם אדוני ראה את הרשימה, אנחנו צמצמנו את זה לשישה או שבעה תתי סעיפים ומדובר בסך-הכול על עשר פעולות.

<שלומי הייזלר: זה נכון שכשמדברים על אלפי פעולות זה בוודאי, כי כשאנחנו מדברים על הערה על חוב כספי בגין פקודת המיסים גבייה, אז מה לעשות שיש המון אזרחים שיש להם - - -

משה גפני: אין לי בעיה עם זה, לא לזה התכוונתי.

<שלומי הייזלר: על זה מדובר.

מיקי רוזנטל: לא, ממש לא.

<שלומי הייזלר: על זה מדובר.

<שיר שפר: יש את מיסי גבייה.

<שיר שפר: מדובר על מאות ואלפי פעולות.

<שלומי הייזלר: מאות ואלפי פעולות, זה מה שאני מנסה להסביר.

מיקי רוזנטל: לא, אנחנו שואלים לגבי מספר האגרות.

<שלומי הייזלר: אנחנו מדברים בסך-הכול על שבעה - - -

מיקי רוזנטל: אם זה שבעה, אז למה אתה לא שם את הרשימה?

<שלומי הייזלר: שמתי את הרשימה, זה מונח בפניכם.

מיקי לוי: ומה השאר?

<שיר שפר: יש אולי אגרות עתידיות שייקבעו.

משה גפני: לא, עתידיות אין.

<שלומי הייזלר: אני יכול להקריא.

<שלומי הייזלר: מדובר באגרה קצרה של כמה סעיפים.

מיקי רוזנטל: אז למה אתה צריך את סעיף הסל?

מיקי רוזנטל: אם אתה אומר שזה שבעה - - -

<שלומי הייזלר: קיבלתי את דעתכם.

<שלומי הייזלר: קיבלתי את עמדת חברי הוועדה.

משה גפני: העברתם את הרשימה?

<שלומי הייזלר: בוודאי.

משה גפני: אני אבקש שהלשכה המשפטית תבחן את זה ובשבוע הבא נצביע.

מיקי רוזנטל: אתם מוותרים על סעיף הסל?

<שלומי הייזלר: כן.

מיקי רוזנטל: גפני, הם מוותרים על סעיף הסל.

מיקי לוי: אנחנו רוצים לבדוק את זה.

<שלומי הייזלר: אני אבקש מחברי הוועדה לאשר לנו את התקנות היום.

<שלומי הייזלר: אני אגיד לאדוני למה.

משה גפני: אני לא אאשר את זה היום.

משה גפני: אני צריך את הבחינה של הלשכה המשפטית.

משה גפני: אני לא יכול לאשר ככה.

משה גפני: השבוע זה יהיה.

משה גפני: אנחנו כל הזמן עושים ישיבות.

<שלומי הייזלר: אולי אני רק אסביר.

משה גפני: תסביר, כדי שלא תצטרך לבוא גם בפעם הבאה אם הכול יהיה מובן.

<שלומי הייזלר: במקום סעיף 21, שהוא סעיף הסל יבוא: "רישום הערה על קיומה של נאמנות, רישום הערה להחלפת נאמני הקדש.

<שלומי הייזלר: הסכום הרגיל 152 שקלים".

<שלומי הייזלר: אגב, פה לא ביקשנו תוספת כי אם אדוני זוכר את הדיון בפעם שעברה, מדובר בפעולות שבדרך-כלל לא חוזרות.

<שלומי הייזלר: לכן לא העמסנו את אגרת ההחזר.

מיקי לוי: ואם פעולה חוזרת?

<שלומי הייזלר: זה בדיוק העניין.

<שלומי הייזלר: "רישום הערה בהתאם לפקודת המיסים גביה, רישום הערה בגין חוב היטל השבחה – 152 שקלים".

<שלומי הייזלר: זאת פעולה שנייה.

<שלומי הייזלר: "רישום הערה לפי תקנה 27 לתקנות המקרקעין - 152 שקלים".

<שלומי הייזלר: זאת תקנה ספציפית שמדברת על ייעודם של מקרקעין.

<שלומי הייזלר: זה כתוב במפורש מה זה.

<שלומי הייזלר: "רישום הערה בהתאם לחוק התכנון והבניה – 152 שקלים".

<שלומי הייזלר: שוב, הערות שמכוח חוקי תכנון ובניה כאלה ואחרים, אם זה פיצול דירות, אם זה דיור בר השגה, רוצים להטיל על היזם לרשום ולכן גובים על זה אגרה.

<שלומי הייזלר: "רישום הערה על הסכם שיתוף – 157 שקלים".

<שלומי הייזלר: פה הוספנו 5 שקלים כי פה יש המון החזרים.

<שלומי הייזלר: מדובר על פעולה שבאה והולכת, באה והולכת, ולכן העמסנו את ה-27 שקלים והקטנו ל-5 שקלים.

מיקי לוי: כמה אחוזים?

<שלומי הייזלר: מ-50% ומעלה.

<שלומי הייזלר: אנחנו מדברים על אחת הפעולות היותר מורכבות.

משה גפני: אנחנו אישרנו את זה גם בפעם הקודמת.

משה גפני: שאלנו אותם כמה החזרות יש.

<שלומי הייזלר: נכון.

<שלומי הייזלר: הקפדתי פה, רק בפעולה הספציפית הזאת.

<שלומי הייזלר: הסעיף האחרון: ביטול רישום שבוצע בהתאם לתתי הסעיפים שאמרתי.

<שלומי הייזלר: זאת אגרה מופחתת.

<שלומי הייזלר: ביטול זה 101 שקלים - - -

משה גפני: כמה תקנות זה?

משה גפני: 6?

<שלומי הייזלר: 5 והביטול שהוא יותר זול.

משה גפני: אין עוד אגרות שאתם מבקשים?

<שלומי הייזלר: אמרתי בדיונים עם היועצים המשפטיים שיש עוד שלוש אגרות שאנחנו כנראה בסופו של דבר צריכים לוותר עליהן, כי מדובר בפעולות שהן מינוריות ולא קורות הרבה.

<שלומי הייזלר: אנחנו לא רוצים להכביד על הוועדה ולהוסיף אגרות.

<שלומי הייזלר: אנחנו לא רוצים להרחיב את הרשימה לאור עמדתכם בדיון הקודם.

<שלומי הייזלר: אותם מקרים שבהם מדובר במקרים מינוריים – למרות שאני חייב לומר שאני לא יודע להצדיק אלה כן ואלה לא.

מיקי לוי: אדוני, אם אתה תצביע אני אעשה רביזיה.

משה גפני: לא, אני לא רוצה.

מיקי לוי: אני רוצה בדיקה יותר רצינית.

משה גפני: האמירה של אגרות עתידיות, אנחנו לא נסכים.

משה גפני: אני עושה את זה יחד איתכם.

משה גפני: העמדה של הוועדה היא, שאנחנו לא רוצים לאשר אגרות שאנחנו לא יודעים מה הן.

משה גפני: זה לא שאנחנו לא סומכים עליכם, אבל לך תדע.

משה גפני: אגרות עתידיות זה אגרות עלומות.

משה גפני: לכן, את כל מה שאמרת אנחנו נאשר.

משה גפני: אני לא רואה בעיה, אלא אם כן יתברר פה.

משה גפני: אני אבקש את הבחינה שלהן.

משה גפני: אם לא תוסיפו אגרות ולא תביאו אגרות עלומות, אני לא חושב אפילו שתצטרכו לבוא.

<שלומי הייזלר: זאת הרשימה.

משה גפני: בסדר.

משה גפני: מה דעתך שאני מבקש מהממשלה דברים וזה לוקח שנתיים?

משה גפני: זה בסדר.

משה גפני: אנחנו לא נוסעים לחו"ל.

משה גפני: באים לוועדה, יורקים פה דם עם המפעלים ועם הכול.

משה גפני: בשבוע הבא נאשר את זה, בעזרת השם, אלא אם תודיעו על איזה שינוי.

משה גפני: אגרות עתידיות, אני לא אסכים.

<שלומי הייזלר: לא, אנחנו לא רוצים.

<שלומי הייזלר: באנו עם העמדה הזאת.

משה גפני: רבותי, אם זאת הרשימה, הם לא צריכים לבוא בשבוע הבא.

מיקי רוזנטל: אנחנו נאשר את אחרי הבדיקה המשפטית ולא תצטרכו לבוא שוב.